Kamu bisa jelasin ke aku soal Her (filem) dalam bahasa melayu?

Her ("Dia") ialah suatu filem drama cereka sains 2013 Amerika Syarikat arahan dan terbitan Spike Jonze lakonan Joaquin Phoenix,Scarlett Johansson, Amy Adams, Rooney Mara, Olivia Wilde dan Chris Pratt. Ia mengisahkan seorang lelaki yang mula menaruh hati kepada suatu pembantu maya bersuara keperempuanan sehingga mula mejalinkan hubungan dengan ia; Jonze mendapat inspirasi menulis lakon layar filem ini setelah membaca suatu artikel mengenai bakal munculnya sebuah laman sesawang yang ada kemudahan pesanan segera dengan suatu aturcara kecerdasan buatan khas.

Filem ini diperdanakan di acara Festival Filem New York 2013. Ia kemudiannya diedarkan Warner Bros. Pictures di sebanyak 1,700 panggung se-Amerika Utara pada 10 Januari tahun berikutnya; ia mendapat kutipan $48 juta seluruh dunia melebih perbelanjaan sebanyak $23 juta.

Ia dicalonkan seberapa anugerah terutamanya untuk lakon layar Jonze sendiri - ia mendapat lima pencalonan dalam Anugerah Akademi ke-86 termasuk kategori Filem Terbaik, Jonze pula memenangi kategori Lakon Layar Asal Terbaik. Beliau juga memenangi Anugerah Golden Globe ke-71, Anugerah Saturn ke-40 untuk karya sama. Suatu undian dilakukan BBC daripada 177 orang pengulas filem menempatkan ia dalam tempat ke-84 dalam 100 filem terbaik sejak 2000.